
                                                                                      PATVIRTINTA
                                                                                      Šakių rajono savivaldybės 	administracijos
			                     direktoriaus 2022 m. liepos      d.
                                                                                      įsakymu Nr. AT-


ŠAKIŲ RAJONO SAVIVALDYBĖS ADMINISTRACIJOS APSKAITOS SKYRIAUS FINANSININKO 
PAREIGYBĖS APRAŠYMAS


I SKYRIUS
PAREIGYBĖ

1. Šakių rajono savivaldybės administracijos Apskaitos skyriaus finansininko (toliau – finansininkas) pareigybė yra priskiriama specialistų pareigybių grupei.
2. Pareigybės lygis – A2.
3. Pareigybės paskirtis – laiku ir teisingai apskaityti trumpalaikį ir ilgalaikį turtą, biudžeto ir kitas lėšas, parengti lėšų išlaidų sąmatas, laiku ir teisingai parengti ir pateikti lėšų panaudojimo ataskaitas.
4. Pareigybės pavaldumas – finansininkas yra darbuotojas, dirbantis pagal darbo sutartį, tiesiogiai pavaldus Apskaitos skyriaus vedėjui. Darbuotoją į darbą priima ir iš jo atleidžia Šakių rajono savivaldybės administracijos direktorius. 

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip aukštąjį universitetinį ekonomikos, finansų ar apskaitos studijų krypties išsilavinimą su bakalauro kvalifikaciniu laipsniu ar jam prilygintu išsilavinimu arba aukštąjį koleginį ekonomikos, finansų ar apskaitos studijų krypties išsilavinimą su profesinio bakalauro kvalifikaciniu laipsniu ar jam prilygintu išsilavinimu;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais, reglamentuojančiais finansinę apskaitą, archyvų tvarkymą;
5.3.  savarankiškai planuoti, organizuoti savo veiklą;
                  5.4. būti susipažinusiam su dokumentų rengimo, tvarkymo ir apskaitos taisyklėmis, gebėti jas taikyti praktiškai;
                   5.5. sklandžiai dėstyti mintis raštu ir žodžiu, mokėti dirbti kompiuteriu „Microsoft Office“ programiniu paketu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

	6. Šias pareigas einantis darbuotojas vykdo šias funkcijas:
              6.1. vadovaujantis VSAFAS reikalavimais tvarko trumpalaikio ir ilgalaikio materialiojo ir nematerialiojo turto bei biologinio turto apskaitą;
              6.2. dalyvauja turto inventorizacijos komisijos darbe, pateikia inventorizacijos komisijai turto inventorizacijos apyrašus, ruošia inventorizacijos sutikrinamuosius žiniaraščius;
              6.3. kontroliuoja, kad būtų įvertintas turto nuvertėjimas;
              6.4. kontroliuoja, kad būtų laiku ir teisingai patikslinta ilgalaikio materialiojo turto tikroji vertė;
              6.5. kontroliuoja ir analizuoja nebaigtos statybos ir esminio pagerinimo darbų likučių teisingumą, rengia raginimus atsakingiems darbuotojams dėl nebaigtos statybos ir esminio pagerinimo darbų perdavimo dokumentų parengimo;
              6.6. kontroliuoja apskaitomų vietinės reikšmės kelių ir gatvių duomenų atitikimą su patvirtintais vietinės reikšmės kelių ir gatvių sąrašais;
              6.7. laiku ir teisingai atvaizduoja apskaitoje perimto ir perduoto turto operacijas;
              6.8. surenka išduoto pagal panaudą turto inventorizacijos apyrašus, juos patikrina;
               6.9.  tvarko ilgalaikio turto nusidėvėjimo apskaitą;
               6.10. tvarko numeruotų blankų apskaitą;
               6.11. tvarko turto, apskaitomo nebalansinėse sąskaitose apskaitą;
               6.12. rengia statistines apskaitomo turto ataskaitas;
               6.13. rengiant finansinę atskaitomybę, ruošia turto ir medžiagų ataskaitas;
               6.14. suveda savo parengtų finansinių ataskaitų rinkinių ataskaitų duomenis į VSAKIS;
               6.15. VSAKIS derina administracijos ir seniūnijų tarpusavio ūkines operacijas, atsiradusias dėl turto gavimo, perdavimo su visais viešojo sektoriaus subjektais per ataskaitinį laikotarpį;
                6.16. administruoja ES fondų lėšas, tvarko savivaldybės administracijoje vykdomų projektų lėšų apskaitą, vykdo šių lėšų einamąją kontrolę, ruošia šių lėšų mokėjimo pavedimus; 
                6.17. tvarko savivaldybės administracijos priskirtų programų vykdymo finansinę apskaitą pagal programas, priemones, valstybės ir ekonomines  funkcijas;
    6.18. vykdo vidaus kontrolės politikoje numatytas funkcijas;
    6.19. vykdo savivaldybės administracijos Apskaitos skyriaus vedėjo nurodymus ir atlieka kitas, pareigybės aprašyme nenumatytas nenuolatinio pobūdžio funkcijas, kurios yra priskirtos savivaldybės administracijos Apskaitos skyriaus kompetencijai.	

